text: Socialdemokratiet går frem i otte kommuner
  22 november 2017 kl. 03.39
  I otte ud af 14 syd- og sønderjyske kommuner kan Socialdemokratiet notere sig fremgang.
  Borgmester Jacob Bjerregaard (S) vinder absolut flertal i Fredericia. Socialdemokratiet i fæstningsbyen fik 54,4 procent af stemmerne og 13 mandater - en fremgang på tre mandater. 
  I syv andre af de syd- og sønderjyske kommuner gik Socialdemokratiet ligeledes frem og manifisterede sig dermed som kommunalvalgets store vinder. 
  Socialdemokratiet i Esbjerg er for eksempel nu lige så stort som Venstre i byrådet. Begge partier fik 11 mandater. Det er en markant tilbagegang for Venstre, som mistede fire mandater i forhold til valget i 2013. Omvendt gik Socialdemokratiet to mandater frem.  
  I de otte komuner fik i alt 16 flere socialdemokrater et sæde i byrådet. Kun i to kommuner, Kolding og Tønder, mistede partiet et mandat.
  I tre kommuner gevandt Socialdemokratiet borgmesterposten:
  Horsens
  Fredericia
  Sønderborg
  I Hedensted erobrede Socialdemokratiet borgmesterposten, da SF, Dansk Folkeparti og Kristendemokraterne pegede på Kasper Glyngø som borgmester, der fra nytår tager over fra Venstres Kirsten Terkilsen.
  I følgende kommuner kan Socialdemokratiet notere sig mandatfremgang:
  KommuneMandater
      
      
            Sønderborg15 (+3)
            Fredericia13 (+3)
            Esbjerg11 (+2)
            Vejle11 (+2)
            Haderslev10 (+1)
            Aabenraa9 (+1)
            Vejen8 (+2)
            Varde6 (+2)
  
  